text:
Archivo di September, 2016
Ganador di Premio Nobel di Paz na 1994
ORANJESTAD (AAN)—Manera ta conoci Diamars cu a pasa a fayece na su di 93 aña di edad, un figura hopi importante na Israel y na henter mundo pa su labor destaca como Presidente di Israel den e periodo 2007-2014.
Esaki despues cu e tabata prome minister dos biaha entre 1984-1986 y 1995-1996.
Por a mira den noticieronan diamars anochi laat, e noticia y con esaki a conmove hopi hende rond mundo.
“Aruba merece un otro pilar economico”
ORANJESTAD (AAN): Parlamento su reunion a caba diamars anochi banda di 10or. Tabata tin 20 parlamentario y 19 a vota pro e reapertura di e refineria. E unico cu a vota contra tabata Marisol Lopez Tromp.
El a splica dicon tambe. Durante entrevista drs Marisol Tromp mes a conta riba algun di e motibonan cu el a vota contra. Esaki ta entrevista net despues di e reunion.
Esaki tabata un reunion largo cu cantidad di pregunta di parti di Lopez-Tromp, relata na e parti financiero di e ley aki. Tambe di acuerdonan, e parti di salud, e parti di medio ambiente.
ORANJESTAD (AAN): E directora di e Departamento di impuesto, tabata presente den sala di Parlamento ora cu a atende e reunion importante cu tin di haber cu e deal di e refineria. Lue Ann Pieters durante entrevista a comenta un tiki riba su presencia. Departamento di Impuesto tabata tin un rol pa hunga.
E ta splica cu Departamento di Impuesto tabata den sala caminda cu e ley cu ta regarda cambionan den ley di Winstbelasting, BBO, BAZV, a tuma luga, pa loke ta reapertura di e refineria. Pa Departamento di Impuesto tabata un dia importante tambe pa mira cambionan realisa, pa despues di e cambionan di ley pasa, cu aprobacion di parlamento por bay over pa ehecuta di e leynan cu tin. Esey ta e rol di Departamento di Impuesto. Nan tey pa duna minister conseho y despues cu ley pasa nan tey pa ehecuta e leynan cu ta na vigor.
😀 😀 😀 😀 😀 😀 😀 😀 😀 😀 😀 😀
E popchi
di cas ta
hasi 13 aña
awe ta
felicitacion
di parti di
su mama
y su tata
y tur familia na aruba
y R D
😀 😀 😀 😀 😀 😀 😀 😀 😀 😀 😀 😀
ORANJESTAD(AAN)– E reunion cu a cuminza dia luna merdia, y cu a sigui ayera a termina pa 11.15 or anochi ora cu parlamento cu 19 voto na fabor a vota pa e ley relaciona cu re-apertura di e refineria.
Durante motivacion di voto, por a nota cu e parlamentarionan di MEP a haci intento pa mustra cu ta danki na MEP e ley a pasa, mientras cu tin dos dia cu tur cos tabata mustra riba e negociadornan di Gobierno y principalmente ministro Mike de Meza y AVP cu ta esnan cu a haci posibel cu a yega asina leu y cu a ricibi tur elogio pa esaki.
Minister Dowers den Parlamento:
ORANJESTAD: Minister di Husticia Arthur Dowers tambe a hibe palabra den Parlamento diamars anochi den contestacion di preguntanan y e tambe tabatin hopi elogio pa su colega Minister di Energia Mike de Meza kende hunto cu su team a logra un acuerdo cu CITGO y Valero pa habri e refineria.
E mandatario a critica partido MEP kende na diferente occasion a bisa cu ta danki na nan e refineria por bay den operacion bek. Esaki ta algo cu e mandatario ta lamenta pasobra nan a trece hopi duda den henter e proceso y duda den credibilidad di e team di Minister Mike de Meza cu a traha hopi duro pa logra un deal cu ta beneficia Aruba. “Esaki ta algo masha masha lamentable.”
ORANJESTAD (AAN)- Funcionarionan di seguridad a incauta mas di 100 kilo di cocaina den e lugar di Frepaka, den e ciudad di Punto Fijo, na Estado Falcon.
E comandante di e Zona Operativa di Defensa Integral di estado Falcon, vicealmirante Victor Prieto a splica cu durante un procedimiento ordinario a realiza e hayazgo den algun tankinan hidroneumatico cu tabata obheto di exportacion.
ORANJESTAD (AAN): Recientemente Dr. Horacio E. Oduber Hospitaal, representa pa su miembro di Hunta di Directiva encarga cu cuido medico, sr. Ezzard Cilie y SOGA, representa pa managing director di AIB Bank Frendsel Giel a ofrece medionan di comunicacion local un prome bista den e facilidadnan nobo di Hospital. Hospital ta den proceso di expansion, renobacion y upgrading y pa cu e parti di infrastructura, Giel a laga sa, cu 55% di e proyecto ta cla. Esaki ta refleha den pagonan corespondiente na e contratista di un suma di 99.5 miyon Florin.
Huesnan di Corte di Husticia ta preocupa
ORANJESTAD (AAN): E accion di abogadonan ta mas serio cu hopi ta kere.
Informacion cu DIARIO ta dispone di dje ta mustra cu e siman aki tin casonan penal interesante y e accion di e abogadonan ta bay tranca tur cos. Tur e casonan aki ta bay para pasobra Hues no por trata e caso sin abogado.
HUESNAN MAN NA CABEZ:
Rampenburo na Aruba ta cla…
ORANJESTAD (AAN): E maltempo cu awenochi kizas lo drenta Caribe, ya a move basta ariba den latitud. Diamars merdia 2:00 pm, e ta ubica na 13.0º Nort y 54.5º West. National Hurricane Center a manda un avion Hurricane Hunter pa wak si tin circulacion, pero uno exacto no a ser haya.
Pues pa awenochi e lo ta drentando Caribe keto bay como un Ola Tropical. E chens ta grandi ora cu e drenta Caribe, cu e por bay desaroya bira un Depresion Tropical.
Relaciona cu situacion di tempo
ORANJESTAD (AAN): Posiblemente tin mayor ta pensando riba kico lo ta e situacion si un tormenta lo afecta Aruba den e dianan aki.
Relaciona cu esaki DIARIO a tuma nota di un publicacion di Departamento di Enseñanza nan website unda ta wordo menciona textualmente lo siguiente:
“Ministerio y Departamento di Enseñansa Aruba ta den contacto cu autoridadnan local cu ta monitoria e situacion di tempo hopi di cerca pa asina determina si algun paso specifico mester wordo tuma.
Ta sospecha cu el a forma parti di grupo cu a haci ocho asalto
ORANJESTAD (AAN): E homber Venezolano E.L., biba na Aruba, a presenta den sala di Corte cu man y pianan geboei. Esaki ta indicacion cu ta consider’e sumamente peligroso.
Ta ora cu Fiscal a bisa e acusacionnan contra dje, a realisa con peligroso e homber aki ta. Door cu falta mas investigacion pa haci, e caso a bin pro forma.
DOS ASALTO ARMA:
Di diahuebs pa diadomingo biento y lama por boltea
ORANJESTAD (AAN) — Actualmente Servicio Meteorologico ta sigui di cerca un area di presion abou ubica mas o menos 2050 km oost di Aruba.
Te cu ayera mainta e sistema aki tabata moviendo west.
E sistema tropical aki su movecion ta depende di dos factor.
- Un sistema frontal cu lo sali for di Merca diahuebs/diabierna.
- Un area di presion halto ubica riba oceano atlantico.


c: text/html

text:
Sint Maarten
Sint Maarten (parti Hulandes) ta un di e sinku islanan ku huntu tabata forma Antia Hulandes. Sint Maarten huntu ku Sint Eustatius y Saba tabata forma e islanan ariba di Antiya Hulandes, di kua e kapital tabata Willemstad na Korsou. E kapital di Sint Maarten (parti Hulandes) ta Philipsburg. E kapital di e parti Franses di Sint Maarten ta Marigot.
Riba 10 di oktober 2010, Korsou a haya su Status Aparte huntu ku Sint Maarten. E resto di e islanan ta keda munisipio di Hulanda, asina yama e islanan-BES
Historia[editá | editá fuente]
Den siglo 17 e franses- i hulandesnan a bringa pa hegemonia di Sint Maarten, ma despues e spañonan a kore ku nan. Na 1648 e spañónan a bai difinitivamente for di Sint Maarten i e hulandes- i fransenan a bolbe. Despues di a bringa ku otro, e dos partidunan a disidi di sinta delibera i dia 24 di mart 1648 nwebe kolonisadó a yega na un akuerdu na Mont des Accords, Agreement Mountain. Den tratu será riba Sero di Akuerdo nan a kumbini pa reparti Sint Maarten i tambe pa biba huntu na pas i trankilidat. Kada partidu a priminti di yuda otro más tantu posibel riba tur terenu. Segun leyenda, un hulandes i un franses para lomba cu lomba i a kunsa kana den direkshon robes rònt di e isla. Kaminda nan a topa, a hala un liña riba e isla pa marka e frontera. E franses a kubri un parti más grandi di e isla i kisas e hulandes a para pa bebe un tiki jenever hulandes, ku te ahinda ta obtenibel riba e isla. Di tur manera, el a tapa menos tereno, loke a pone ku awe e fransesnan ta doño di bintiun miya kuadra i e hulandesnan tin solamente diesseis miya kuadra.[1]
Lista di fuente[editá | editá fuente]
- ↑ Cristal 1 Papiamento, Cap.5.3 pagina 114 y 115, rubrica 10, ISBN 99904-85-89-5 Departamento di Enseñansa Seccion Desaroya di Curiculo Aruba, ortografia adapta.

robotstxt: allowed

filter: keep


text:
Archivo di August, 2013
😀 😀 😀 😀 😀 😀 😀 😀 😀 😀 😀 😀
Bibidi bobido…Hoeraaa!!! Awe nos ta celebra 5 añitos di nos tesoro & princesa Laura Boekhoudt.
Hopi brasa y sunchi di mami, papi y ruman Nohely.
Cu DIos bendicionabo & cuidabo awe y semper NOs ta stimabo masha hopi mes!!
Pabien & disfruta hopi di bo dia tan sapecial!!!
😀 😀 😀 😀 😀 😀 😀 😀 😀 😀 😀 😀
ORANJESTAD(AAN): Departamento di DEA, ta acusando Dino Bouterse di 40 aña di edad, yiu homber di Presidente di Suriname, Desi Bouterse, di a trafica droga y arma di candela pa Merca.
E caso lo tuma luga na New York, aunke cu e sospecho a ser deteni diahuebs na Panama, y tabata biahando cu un paspoort diplomatico. Pa yega Panama el a sali for di Aruba cu vuelo pa Panama.
Merca ta acusa Dino Bouterse di a transporta droga pa Merca entre December 2011 y awo.
Separa di cocaina, ta sospecha cu yiu homber di e Presidente di Suriname a importa arma di candela tambe pa Merca. Si hay’e culpabel, e lo por enfrenta un castigo maximo te cu bida largo den prizon na Merca.
ORANJESTAD (AAN) — Presidente di Sindicato SPA tin preocupacion riba e situacion di pago di overtime di esnan cu a haya ahustacion di nan salario unda cu automaticamente e ahustacion di overtime tambe mester wordo regla na momento cu e salario cambia. Sinembargo esaki no a sosode na momento di e pago.
Presidente di Sindicato SPA Angelo Davelaar ta duna di conoce cu entrante prome di januari 2013 a drenta un maneho nobo unda cu a bin varios cambio den e salarionan. Un total di 85 porciento di polisnan na Aruba a haya ahustacion di nan salario.
Nan suma di salario prome cu e overtime bieu a wordo paga, pero na momento cu a haci cambio di salario y e overtime nan nobo mester wordo paga , nan a wordo paga bao di evaluacion di e salario bieu. Segun Presidente di sindicato SPA esaki no ta na su luga.
Audrey Croes-Lacle di MAMBO:
ORANJESTAD(AAN): E prome parti di trabaonan di renobacion y revitalisacion di Centro di Ciudad cu Gabinete Mike Eman a cuminsa cune ta yegando su fin. E tabata un trabao inmenso cu hopi hende no ta imagina nan mes kico tur henter e proyecto aki a encera.
E proyecto inmenso aki ta e renobacion di mas grandi cu centro di ciudad a conoce desde su existencia, Audrey Croes-Lacle di e Organizacion MAMBO y directora di Maggy’s a duna di conoce den un entrevista.
“Desde cu mi tin tino, esaki ta e cambio di mas grandi cu caya grandi a yega di conoce,” el a duna di conoce.
ORANJESTAD (AAN): Aña pasa AZV a planifica pa tene dos destaho publico; uno pa medionan auxiliar pa diabetico dependiente di insulina y uno pa e materialnan di incontinencia. A duna tur interesado e oportunidad pa participa na e destahonan publico aki.
A selecta candidatonan a base di algun exigencia, entre otro cantidad di luga di distribucion, experiencia cu sector di salud di Aruba, calidad di e material, conocemento di e material, conocemento di e malesa, miho servicio y miho prijs.
Manera ta costumber den situacion di cambio, semper tin un fase transitorio unda cu e “supply” bieu ta worde caba pa despues cuminsa provee cu e “supply” nobo.
ORANJESTAD(AAN): Diabierna e listanan di candidato di partidonan politico a wordo aproba door di Hoofdstembureau. Cu excepcion di partido AVP cu tabatin un solo fout riba su lista, e otro partidonan a briya cu foutnan den delaster un cos chikito.
Pero…partido MEP a corona e obra entregando un lista cu 50 fout den dje. Cincuenta fayo, cincuenta eror, cincuenta fracaso den un solo lista riba cual ta aparece 29 candidato.
Directora di Censo a haya ta bon pa bay radio y bisa cu AVP tabatin un fout den su lista, pero a ‘lubida’ di papia di e erornan na granel riba e lista di partido MEP.
Awor kier bin cu hydrocable for di Colombia?
ORANJESTAD (AAN) – Matutino DIARIO, durante e entrevista cu sr. Coby Geerman, presidente di sindicato di electricistanan di Aruba a wordo puntra si na su opinion e inversionnan cu WEB Aruba NV ta haciendo pa moderniza e sistema di produccion di coriente y awa na Aruba, lo bay perdi cu introduccion di un hydrocable for di Colombia.
Sr. Geerman claramente a mustra cu e ta kere den e proyectonan di nos compania WEB, y subraya cu no ta den dos por tres ta mira e probecho di e proyectonan aki, pero mester duna tempo, pasobra na final nan ta na beneficio di nos pueblo.
E lider sindical a menciona cu WEB a bin cu innovacion y na dado momento dentro di e kader aki mester a ofrece como 50 trahador un pakete pa nan bandona e compania, entre nan personanan cu tabata falta poco pa baha cu pension, algo cu e ta haya ta bon, pero na su opinion mester a reorganiza e compania, esaki e ta sostene.
E proyecto ta costa 1,1 miyon florin
ORANJESTAD (AAN) Cu un acto simbolico Museo Arquelogico Nacional Aruba (MANA) a anuncia comienzo di trabounan na su compleho monumental den Schelpstraat.
E trabounan lo encera mantencion, manera drecha y verf murayanan tanto pafor como paden di e edificionan, controla y drecha tur dak y tambe optimalisacion. E ultimo aki lo hasi e compleho mas accesibel pa nos grandinan y hendenan cu un limitacion fisico ya cu lo construi rampa y handrail nan adicional den areanan publico di Museo.
Pa embeyecimento y mas seguridad den e area banda di Museo lo traha un parkinglot entre Schelp-, Eman y Visstraat.
“E ta recore mundo hibando un mensahe di paz y hermandad”
ORANJESTAD (AAN): Relaciona cu e yega di e buque “Escuela Simon Bolivar de la Armada Venezolano”, DIARIO a tene un entrevista cu e Consul General di Venezuela, Jesús Javier Arias Fuenmayor kende a duna di conoce cu nan ta hopi emociona pa e yegada di e buke di instruccion tripula pa capitan Brito y su cadetenan.
El a laga sa cu esaki ta un buke bandera cu a wordo construi na Spaña y entrega na Venezuela 34 aña pasa. Despues di esey e ta recore mundo henter y ta wordo conoci como “Embahador sin frontera”.
Segun Arias Fuenmayor, esaki ta un proyecto cu tres aña pasa el a pone como un prioridad. E yegada di e buke ta nifica pa e venezolanonan e union, fraternidad, intercambio di cultura.
Segun Chris Romero……
ORANJESTAD (AAN)– : MEP a presenta su vision pa baha bo prijs di awa y coriente te na mitar. E solucion pa esaki ta cu lo cumpra energia di Colombia cu ta wordo genera cu Hidroenergia. Esaki ta e forma di energia mas barata na mundo y esun di mas limpi. Colombia ta produci Hidroenergia ya pa varios aña na forma masha confiable.
Atravez di un kabel bao di lama lo transporta e coriente pa WEB cu lo percura pa destila awa y manda e coriente pa Elmar. Aworaki caba Aruba conoce 3 tipo di kabel asina, cu ta transporta data pa yega Aruba. Pues esaki tampoco ta algo nobo.
BENEFICIONAN
E proyecto aki lo no costa mas cu Urirama pero e lo baha costo di awa y coriente te na mitar.
ORANJESTAD (AAN): Durante un conferencia di prensa Minister Asuntonan Economico, Asuntonan Social y Cultura, Michelle Hooyboer-Winklaar, a anuncia e primicia pa San Nicolaas na unda pa prome bes cu Monumentenzorg ta adkiri un edificio, ta cumpra esaki dor di actonan notarial for di un famia.
Ta trata aki di loke ta conoci pa hopi como San Nicolas Store. E edificio ta masha bon cuida y a pasa di generacion pa generacion. Y awor e ta wordo restaura den su gloria.
Semper ta e caso cu Monumentenzorg kende a yega di restaura masha hopi edificio caba, ta hasi esaki cu edificionan di gobierno. Pa prome bes ta cumpra un edificio priva for di un famia.
ORANJESTAD (AAN): Mirando cu mayoria pregunta pa yudansa na Departamento di Asunto Social(DAS) ta relaciona y/o tin impacto riba educacion di yiu, DAS a dicidi pa cuminsa publica un serie di articulonan. Esakinan ta relaciona cu temanan di bida familiar y educacion di yiu.
Pasobra apesar cu tin problema den bida diario educacion di yiu ta keda prioridad.
Awendia mayoria di tata kier tin mas cu solamente e responsabilidad financiero pa nan yiunan. Nan kier tin contacto mas estrecho y kier ta mas involvi cu e educacion di nan yiunan. For di diferente investigacion a resulta cu tata hopi biaha ta sinti nan mes den un conflicto interno.
Minister Otmar Oduber durante e seminario di Payroll Pro
ORANJESTAD (AAN): Den cuadro di e cambionan di ley laboral, Minister di Turismo, Transporte y Labor Otmar Oduber tabata presente como un invitado special y ‘keynote speaker’ riba e materia di labor, durante e lansamento di e programa nobo di Payroll Pro na Cas di Cultura.
Durante su discurso Minister Oduber a splica un tiki riba e cambionan di ley laboral cu a caba di tuma lugar recientemente y su motivacion pa a haci esaki posibel.
😀 😀 😀 😀 😀 😀 😀 😀 😀 😀 😀 😀
Pabien ta bin for di Fundacion Rosea Cultural
na Avery Winterdaal, cu a cumpli: 50 aña di
pasenshi, comprencionm dedicacion y
bendicion di Dios.
(Lets the celebration starts)
😀 😀 😀 😀 😀 😀 😀 😀 😀 😀 😀 😀
Arubus lo test Bus electrico pa seis luna
ORANJESTAD (AAN)– Den e ultimo añanan Arubus a conoce hopi desaroyo nobo. Sinembargo e meta pa sigui baha gastonan na Arubus ta sigui. Gobierno hunto cu Arubus y tambe WEB Aruba NV ta traha hunto pa asina haci posibel pa bin cu bus nan electrico pa Aruba.
E Bus ta bin for di China y ta traha riba bateria so, pero cu tin diferente capacidad y ta core maximo 250 km di distancia prome cu e mester haya su recharge. Lo mester charge e bus pa 11’or di anochi y pa 7’or di mainta e ta cla pa cuminsa core e rutanan di mainta.
Tin diferente tipo di bus, menos e capacidad pa core ta, menos placa e ta sali tambe. E bus ta traha riba un sistema di bateria y esey ta e balor di e bus.


text:
Pos Chiquito Complex, awe un joya pa biba aden
Su borchi a wordo devela door di Prome Minister Eman y Minister de Meza
ORANJESTAD (AAN): Otro proyecto pa Pos Chiquito parcialmente a wordo entrega na Gobierno diabierna ultimo den presencia di invitado y habitantenan.
Renobacion di Pos Chiquito complex ta forma parti di e plan di renobacion di barionan di Aruba cu a cuminsa caba na Juwana Morto Complex y cual a resulta den un cambio grandi den calidad di bida pa e habitantenan.
Diabierna Prome Minister Mike Eman, su colega di Finanza, Mike de Meza, Presidente interino di Parlamento Chris Dammers y Parlamentarionan Desiree Croes y Clarisca Velasquez, tabata presente na e ceremonia na Pos Chiquito unda cu e prome serie di renobacion di casnan di e compleho a keda cla y entrega na FCCA.
“E ta birando un joya pa biba aden,” ta algun di e comentarionan cu por a scucha e atardi aki. Un dia prome Premier Eman tabata di bishita den bario di Pos Chiquito cu un accion di limpiesa hunto cu funcionarionan di SERLIMAR y GKMB.
A informa nan na e momento ey di e proyecto aki cu su prome fase ta cla pa su inauguracion pero tambe a probecha pa staciona diabierna atardi e bus di salud unda habitantenan por a haya un control di nan salud. Premier Eman den su discurso a papia di e plannan di su Gobierno di cual un gran parti ta pa mehora e poder di compra di e ciudadanonan y alabes crea un miho calidad di bida, manera cu ta tumando luga den barionan cu mas iluminacion, camindanan asfalta, areanan di recreacion pa chikito y grandi.
E tres complexnan existente ta na Juwana Morto (52), Jara (43) y Pos Chiquito (56). Na mesun momento e Prome Mandatario a ilustra loke su gobierno a bin ta haciendo den bario di Pos Chiquito. A drecha veld di Universal cu tabata den un un deterioro total, e bini cu incentivonan cu a logra cende e luznan atrobe y a construi un looppad rond di e veld cu ta permiti e habitantenan haci ehercicio sin ningun peliger.
Pa e proyectonan cu Gobierno ta ehecutando, Prome Minister tabatin masha palabra di gradicimento pa su colega Mike de Meza, kende ta esun di cu ta haci tur e ehercicionan financiero pa logra haya placa pa e proyectonan social aki.
E titular di Finanza den su discurso a bisa, despues di mira e proyectonan di bario na Juwana Morto, de Vuyst, Village, Yara y Pos Chiquito, cu e ta masha contento y a invita ehecutivonan di FCCA pa sinta na mesa pa mira con e institucioin aki por haya mas placa pa realisa mas di e tipo di proyectonan aki, na un interes mas faborabel. Pero ta den tur skina di Aruba, Gabinete Mike Eman ta hiba e renobacion di structuranan y duna un miho calidad di bida. E ceremonia oficial a finalisa cu desvelo di borchi di e proyecto, door di Prome Minister Eman y Minister di Finanza Mike de Meza, kendenan a keda basta largo pa combersa y celebra cu e habitantenan.


text:
Ata prueba cu MEP no a vota pa e ley di BOB por a pasa
Parlamentario Clarisca Velasquez
ORANJESTAD (AAN): Segun Clarisca Velasquez, por a nota den medionan di comunicacion cu Mep un biaha mas ta purba engaña nos pueblo aki cu nan a sostene e ley di BOB siman cu a pasa den parlamento pero esaki no ta cuadra cu berdad! Diabierna cu a pasa reunion publico a sigui riba e ley di BOB y Mep ausente manera hopi biaha no tabata presente pa vota pa e ley por a pasa! Danki Dios cu fraccion di A.V.P. tin 12 miembro, 1 di P.D.R. y 1 di Independiente cu e ley a worde aproba pa asina nos por bay preveni y combati criminalidad! Mep NO a vota pa e ley di BOB y nan no mester bay skirbi relato cu nan a sostene e ley pasobra nan NO tabata presente y NO a vota pa e ley por a pasa pa asina nos bay preveni y combati criminalidad!
Clarisca a manda pa DIARIO, e lista di votamento cu a tuma lugar diabierna cu a pasa den parlamento pa e ley di BOB!!!!
Pueblo mes por constata cu su mes wowo cu Mep NO a vota pa e ley por a pasa mustrando asina cu nan no tin seguridad di nos pueblo na pecho!!!!!!A.V.P. No ta infantil pero ta denuncia na pueblo cu Mep ta purba engaña nos pueblo cu nan a vota pa e ley mientras cu esey NO ta berdad!!!!!!